PATVIRTINTA

Molėtų rajono savivaldybės tarybos

2017 m. gruodžio 21 d. sprendimu Nr. B1-

**MOLĖTŲ RAJONO SAVIVALDYBĖS PRIVAČIŲ NAMŲ PRIJUNGIMO PRIE MOLĖTŲ MIESTO CENTRALIZUOTOS NUOTEKŲ SURINKIMO INFRASTRUKTŪROS VYKDANT PROJEKTĄ „PRIVAČIŲ NAMŲ PRIJUNGIMAS PRIE NUOTEKŲ SURINKIMO INFRASTRUKTŪROS MOLĖTŲ MIESTE“ EILIŠKUMO NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės privačių namų prijungimo prie Molėtų miesto centralizuotos nuotekų surinkimo infrastruktūros vykdant projektą „Privačių namų prijungimas prie nuotekų surinkimo infrastruktūros Molėtų mieste“ eiliškumo nustatymo tvarkos aprašas (toliau – Aprašas) parengtas vadovaujantis Lietuvos Respublikos geriamojo vandens tiekimo ir nuotekų tvarkymo įstatymu, Molėtų rajono vandens tiekimo ir nuotekų tvarkymo infrastruktūros plėtros specialiuoju planu, patvirtintu Molėtų rajono savivaldybės tarybos 2009 m. balandžio 30 d. sprendimu Nr. B1-82 „ Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano patvirtinimo“.

2. Aprašas reglamentuoja būstų prijungimo prie Molėtų miesto esamos ir (arba) 2018 m. planuojamos įrengti centralizuotos nuotekų surinkimo infrastruktūros, įgyvendinant Aplinkos apsaugos rėmimo programos lėšomis finansuojamą projektą „Privačių namų prijungimas prie nuotekų surinkimo infrastruktūros Molėtų mieste“ (toliau – Projektas), tvarką ir nustato būstų prijungimo prie centralizuotos nuotekų infrastruktūros pirmumo kriterijus.

3. Vidutinė skiriamų lėšų suma vienam būstui prijungti prie centralizuotos nuotekų surinkimo sistemos ne daugiau kaip 1000 Eur.

4. Apraše vartojamos sąvokos:

4.1. Būstas - individualus, gyvenamosios paskirties pastatas, nuosavybės teise priklausantis fiziniam asmeniui.

4.2. Kitos šiame Apraše vartojamos sąvokos atitinka Lietuvos Respublikos piniginės socialinės paramos nepasiturintiems gyventojams įstatyme, Geriamojo vandens tiekimo ir nuotekų tvarkymo įstatyme ir kituose geriamojo vandens tiekimą ir nuotekų tvarkymą reglamentuojančiuose teisės aktuose vartojamas sąvokas.

**II SKYRIUS**

**PIRMUMO KRITERIJAI**

5. Asmenys, siekiantys pirmumo teisės, kad jiems nuosavybės teise priklausantis būstas būtų prijungtas prie centralizuotos nuotekų surinkimo sistemos, turi atitikti bent vieną iš šių kriterijų:

5.1. Projekto vykdymo laikotarpiu gaunantys piniginę socialinę paramą pagal Piniginės socialinės paramos nepasiturintiems gyventojams įstatymą;

5.2. turintys negalią (teisė aktų nustatyta tvarka pripažintas vidutinis arba sunkus neįgalumo lygis) arba kuriems nuosavybės teise priklausančiame būste, kurį planuojama prijungti prie centralizuotos nuotekų surinkimo sistemos gyvenamąją vietą deklaruoja asmenys turintys negalią (teisė aktų nustatyta tvarka pripažintas vidutinis arba sunkus neįgalumo lygis) ne vėliau kaip iki 2017 m. gruodžio 1 d.;

5.3. yra nedarbingi (pripažintas 0-55 proc. darbingumas) arba kuriems nuosavybės teise priklausančiame būste, kurį planuojama prijungti prie centralizuotos nuotekų surinkimo sistemos gyvenamąją vietą deklaruoja nedarbingi asmenys (pripažintas 0-55 proc. darbingumas) ne vėliau kaip iki 2017 m. gruodžio 1 d.;

5.4. yra sulaukę pensinio amžiaus ir (arba) gauna senatvės pensiją arba kuriems nuosavybės teise priklausančiame būste gyvenamąją vietą deklaruoja asmenys sulaukę pensinio amžiaus ir (arba) gauna senatvės pensiją ne vėliau kaip iki 2017 m. gruodžio 1 d.;

5.5. turintys daugiavaikę šeimą (vaikai gyvena kartu su asmeniu siekiančiu pirmumo teisės, būste, planuojamame prijungti prie centralizuotų nuotekų surinkimo infrastruktūros).

6. Kiti asmenys, neatitinkantys pirmumo kriterijų, tačiau siekiantys, kad jiems nuosavybės teise priklausantis būstas būtų prijungtas prie centralizuotų nuotekų surinkimo tinklų gali būti prijungiami atsižvelgiant į Projektui skirtų lėšų likutį, skyrus finansavimą asmenų, turinčių pirmumo teisę, būstų prijungimui prie centralizuotos nuotekų surinkimo sistemos. Eiliškumas nustatomas atsižvelgiant į lėšų poreikį (nuo mažiausio iki didžiausio) konkrečiam būstui prijungti prie centralizuotos nuotekų surinkimo sistemos.

**III SKYRIUS**

**PRAŠYMŲ IR DOKUMENTŲ PRIĖMIMO TVARKA**

7. Asmenys siekiantys, kad jiems nuosavybės teise priklausantis būstas būtų prijungtas prie centralizuotos nuotekų surinkimo sistemos, geriamojo vandens tiekimo ir nuotekų tvarkymo įmonei UAB „Molėtų vanduo“ (toliau – Įmonė) pateikia:

7.1 nustatytos formos prašymą (priedas). Kai privatus būstas priklauso keliems savininkams, prašymas turi būti pasirašytas visų savininkų arba papildomai su prašymu pateikti bendrasavininkių sutikimai;

7.2 siekiantys atitikti 5.2. ir 5.3. punktų reikalavimus papildomai pateikia neįgalumo pažymėjimo ir (arba) pažymos (-ų) apie deklaruojamą gyvenamąją vietą kopijas.

7.3. siekiantys atitikti 5.4. punkto reikalavimus papildomai pateikia pensininko pažymėjimo ir (arba) pažymos (-ų) apie deklaruojamą gyvenamąją vietą kopijas.

8. Asmuo atitinkantis keletą pirmumo kriterijų dokumentus teikia tik pagal aukščiausią kriterijų.

9. Pasibaigus prašymų priėmimo laikotarpiui Įmonė atsižvelgdama į II skyriuje nustatytą kriterijų sąrašą nustato planuojamų prijungti būstų eiliškumą ir savo internetinėje svetainėje paskelbia planuojamų prijungti prie centralizuotos nuotekų surinkimo sistemos būstų sąrašą.

10. Eiliškumas kriterijų grupėje nustatomas pagal prašymo pateikimo datą

**IV SKYRIUS**

**BAIGIAMOSIOS NUOSTATOS**

11. Ginčai, kylantys dėl šio Aprašo pažeidimų, sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės privačių namų prijungimo prie Molėtų miesto centralizuotos nuotekų surinkimo infrastruktūros vykdant projektą „Privačių namų prijungimas prie nuotekų surinkimo infrastruktūros Molėtų mieste“ eiliškumo nustatymo tvarkos aprašo

Priedas

UAB „Molėtų vanduo“

direktoriui

PRAŠYMAS

(data)

(vieta)

Aš, (vardas pavardė) , gyvenantis (adresas) prašau prijungti man nuosavybės teise priklausantį gyvenamąjį namą, esantį (adresas) prie Molėtų miesto centralizuotos nuotekų surinkimo sistemos.

Aš patvirtinu, kad atitinku šiuos pirmumo kriterijus (pažymėti į langelį „ATITINKU“ įrašant „TAIP/NE“) ir sutinku, kad mano duomenys būtų patikrinti viešuosiuose registruose:

|  |  |
| --- | --- |
| PIRMUMO KRITERIJŲ GRUPĖS | ATITINKU |
| Projekto vykdymo laikotarpiu gaunu piniginę socialinę paramą pagal Piniginės socialinės paramos nepasiturintiems gyventojams įstatymą. |  |
| Turiu negalią (teisė aktų nustatyta tvarka pripažintas vidutinis arba sunkus neįgalumo lygis) arba man nuosavybės teise priklausančiame būste, kurį planuojama prijungti prie centralizuotos nuotekų surinkimo sistemos gyvenamąją vietą deklaruoja asmenys turintys negalią (teisė aktų nustatyta tvarka pripažintas vidutinis arba sunkus neįgalumo lygis) ne vėliau kaip iki 2017 m. gruodžio 1 d |  |
| Esu nedarbingas (-a) (pripažintas 0-55 proc. darbingumas) arba man nuosavybės teise priklausančiame būste, kurį planuojama prijungti prie centralizuotos nuotekų surinkimo sistemos gyvenamąją vietą deklaruoja nedarbingi asmenys (pripažintas 0-55 proc. darbingumas) ne vėliau kaip iki 2017 m. gruodžio 1 d.; |  |
| Esu sulaukęs (-usi) pensinio amžiaus ir (arba) gaunu senatvės pensiją arba man nuosavybės teise priklausančiame būste gyvenamąją vietą deklaruoja asmenys sulaukę pensinio amžiaus ir (arba) gauna senatvės pensiją ne vėliau kaip iki 2017 m. gruodžio 1 d.; |  |
| Turiu daugiavaikę šeimą (vaikai gyvena kartu su manimi būste, planuojamame prijungti prie centralizuotų nuotekų surinkimo infrastruktūros). |  |
| Neatitinku pirmumo kriterijų, tačiau siekiu, kad man nuosavybės teise priklausantis būstas būtų prijungtas prie centralizuotų nuotekų tinklų. |  |

Papildomos sąlygos:

1. Atsižvelgiant į UAB „Molėtų vanduo“ išduotas prisijungimo sąlygas, prijungimui prie centralizuotos nuotekų surinkimo sistemos, esant poreikiui, įsipareigoju, vykdant prijungimo darbus **savo lėšomis įsigyti nuotekų siurblį, jį eksploatuoti ir sudaryti** nuotekų tvarkymo paslaugų sutartį.
2. Sutinku, kad mano privačiame sklype bus atliekami nuotekų išvadų įrengimo darbai, taip pat, kad man priklausančiame žemės sklype nuotekų išvadui bus nustatytos specialiosios žemės naudojimo sąlygos.
3. Įsipareigoju projekto vykdymo metu, UAB „Molėtų vanduo“ prašymu pateikti papildomą informaciją reikalingą projekto vykdymui.

Vardas Pavardė

(Parašas)